সংজ্ঞা হিউম্যান ইমিউনোডেফিসিয়েন্সি ভাইরাসের সংক্রমণ (HIV) এবং অ্যাকোয়ার্ড ইমিউন ডেফিসিয়েন্সি সিনড্রোম (AIDS) হলো মানব ইমিউনোডেফিসিয়েন্সি ভাইরাস দ্বারা সৃষ্ট বিভিন্ন অবস্থার একটি সমষ্টি।  100px|left  প্রাথমিক লক্ষণ প্রাথমিক সংক্রমণের পরে, আক্রান্ত ব্যক্তি কোনো লক্ষণ অনুভব নাও করতে পারেন বা স্বল্প সময়ের জন্য ফ্লু-সদৃশ অসুস্থতা অনুভব করতে পারেন। এর পর দীর্ঘ সময় ধরে কোনো লক্ষণ প্রকাশ নাও হতে পারে। 100px|left  বিলম্বিত লক্ষণ সংক্রমণ অগ্রসর হওয়ার সাথে সাথে এটি ধীরে ধীরে শরীরের প্রতিরক্ষা ব্যবস্থাকে দুর্বল করে ফেলে, যার ফলে যক্ষ্মাসহ বিভিন্ন সাধারণ সংক্রমণের ঝুঁকি বৃদ্ধি পায়। এছাড়া, অন্যান্য সুযোগসন্ধানী সংক্রমণ এবং এমনকি কিছু টিউমারও দেখা দিতে পারে, যা সাধারণত সুস্থ প্রতিরক্ষা ব্যবস্থাযুক্ত ব্যক্তিদের মধ্যে বিরল।  100px|left  এইডসের লক্ষণ সংক্রমণের এই দেরিতে প্রকাশ পাওয়া লক্ষণগুলোকেই অ্যাকোয়ার্ড ইমিউনোডেফিসিয়েন্সি সিনড্রোম (AIDS) বলা হয়। এই পর্যায়ে অনিয়ন্ত্রিত ওজন হ্রাস সহ নানা গুরুতর স্বাস্থ্য সমস্যা দেখা দিতে পারে। 100px|left  সংক্রমণের মাধ্যম HIV মূলত অসুরক্ষিত যৌন সম্পর্ক (যেমন, অ্যানাল সেক্স, ওরাল সেক্স), সংক্রমিত রক্তসঞ্চালন, এবং সংক্রমিত সুচ ব্যবহারের মাধ্যমে ছড়ায়। এটি গর্ভধারণ, প্রসবকালীন সময়ে বা বুকের দুধ খাওয়ানোর সময় মায়ের কাছ থেকে শিশুর দেহেও সংক্রমিত হতে পারে। তবে লালা (থুতু) ও চোখের পানি এর মতো কিছু শারীরিক তরল HIV সংক্রমণ ঘটায় না।  100px|left  প্রতিরোধ HIV সংক্রমণ প্রতিরোধের উপায়গুলোর মধ্যে রয়েছে নিরাপদ যৌন সম্পর্ক, সুঁচ বিনিময় কর্মসূচি, সংক্রমিত ব্যক্তিদের চিকিৎসা, সংক্রমণের আগে ও পরে প্রতিরোধমূলক ওষুধ গ্রহণ (প্রি- এবং পোস্ট-এক্সপোজার প্রফিল্যাক্সিস) এবং পুরুষদের খৎনা করা।  100px|left  মা এবং শিশুর প্রতিরোধ প্রসবের সময় মায়ের কাছ থেকে শিশুর দেহে HIV সংক্রমণ রোধ করা সম্ভব, যদি মা ও শিশুকে অ্যান্টিরেট্রোভাইরাল ওষুধ প্রদান করা হয়।  100px|left  চিকিৎসা এই রোগের কোনো নিরাময় বা টিকা নেই; তবে, অ্যান্টিরেট্রোভাইরাল চিকিৎসা রোগের অগ্রগতি ধীর করতে পারে এবং আক্রান্ত ব্যক্তির প্রায় স্বাভাবিক আয়ুষ্কাল নিশ্চিত করতে সহায়তা করতে পারে।  100px|left  চিকিৎসার প্রভাব HIV সংক্রমণ শনাক্ত হওয়ার সাথে সাথেই চিকিৎসা শুরু করা সুপারিশ করা হয়। চিকিৎসা না করলে, সংক্রমণের পর একজন ব্যক্তির গড় বেঁচে থাকার সময়কাল প্রায় ১১ বছর। 100px|left  এপিডেমিওলজি ২০১৬ সালে, প্রায় ৩৬.৭ মিলিয়ন মানুষ HIV-তে আক্রান্ত ছিলেন, এবং প্রায় ১ মিলিয়ন মানুষ এর কারণে মৃত্যুবরণ করে। ২০১৫ সালের তুলনায় ২০১৬ সালে নতুন HIV সংক্রমণের সংখ্যা ৩ লাখ বেশি ছিল।. সংক্রমিতদের বেশিরভাগই সাব-সাহারান আফ্রিকা অঞ্চলের অধিবাসী ছিলেন।  100px|left  প্রাথমিক প্রাদুর্ভাব ১৯৮০-এর দশকের শুরুতে এইডস শনাক্ত হওয়ার পর থেকে ২০১৭ সাল পর্যন্ত, এই রোগে বিশ্বব্যাপী আনুমানিক ৩৫ মিলিয়ন মানুষ মারা গেছেন।  100px|left  বর্তমান অবস্থা HIV বা,AIDS রোগটিকে মহামারি হিসেবে বিবেচনা করা হয়, কারণ এটি একটি বিস্তৃত অঞ্চলে ছড়িয়ে থাকা এবং সক্রিয়ভাবে সংক্রমণ ঘটায়।(subscription required)  100px|left  ইতিহাস HIV এর উদ্ভব উনবিংশ শতাব্দীর শেষ বা বিংশ শতাব্দীর শুরুর দিকে পশ্চিম-মধ্য আফ্রিকায় উপনিবেশবাদ চলাকালীন সময়ে ঘটে।  100px|left  উত্তর আমেরিকায় প্রাদুর্ভাব ১৯৮১ সালে, মার্কিন যুক্তরাষ্ট্রের রোগ নিয়ন্ত্রণ ও প্রতিরোধ কেন্দ্র (CDC) প্রথম এইডস শনাক্ত করে। এর কিছুদিন পরই HIV ভাইরাসকে এই রোগের কারণ হিসেবে চিহ্নিত করা হয়। 100px|left  সামাজিক প্রভাব HIV বা, AIDS কেবল একটি রোগ হিসেবেই নয়, বরং বৈষম্যের একটি কারণ হিসেবেও সমাজে গভীর প্রভাব ফেলেছে।  100px|left  অর্থনৈতিক প্রভাব এই রোগটির বৃহৎ অর্থনৈতিক প্রভাব রয়েছে। এছাড়াও, HIV/AIDS সম্পর্কে অনেক ভুল ধারণা প্রচলিত রয়েছে, যেমন— এটি সাধারণ শারীরিক স্পর্শ বা অযৌন সম্পর্কিত সংস্পর্শের মাধ্যমে ছড়ায়।   100px|left  ধর্মীয় প্রভাব  এই রোগটি বহু কারণেই ধর্মীয় বিতর্কের বিষয় হয়ে উঠেছে, যার মধ্যে রয়েছে  বিভিন্ন ধর্মীয় প্রসঙ্গ, যেমন ক্যাথলিক চার্চের কনডম ব্যবহারের বিরুদ্ধে অবস্থান বা, সমর্থন না করা , যা এই রোগের একটি প্রধান প্রতিরোধ ব্যবস্থা।  100px|left  অর্থায়ন এইচআইভি-এইডস ১৯৮০-এর দশকে সনাক্ত হওয়ার পর থেকেই আন্তর্জাতিক চিকিৎসা ও রাজনৈতিক মনোযোগ আকর্ষণ করেছে, পাশাপাশি বড় পরিসরের অর্থায়নও সংগ্রহ করতে পেরেছে।  100px|left  তথ্যসূত্র